**Eirik Øwre Thorshaug** (født 11. april 1976) er en tidligere politiker for Arbeiderpartiet som har vært statssekretær og politisk rådgiver i Jens Stoltenbergs andre regjering.

Utdanning
---------

Thorshaug har en bachelorgrad i statsvitenskap med fokus på internasjonal politikk, Midtøsten- og Nord-Afrika kunnskap og internasjonale relasjoner i Sørøst-Asia fra Norges teknisk-naturvitenskapelige universitet (NTNU), University of Queensland, og Universitetet i Oslo. Han har en mastergrad i internasjonal sikkerhetspolitikk fra Universitetet i Oslo med fokus på terrorisme og forebygging av voldelig ekstremisme.

Politisk karriere
-----------------

Han er fra industristedet Hommelvik i Sør-Trøndelag og ble aktiv i politikk i Hommelvik Arbeiderungdomslag (AUL) på slutten av åttitallet, der han ble leder av lokallaget som i 1992 igjen meldte seg inn Arbeidernes ungdomsfylking (AUF). Han har vært fylkesleder i Sør-Trøndelag AUF (1996-1999). Han jobbet som internasjonal sekretær ved AUFs hovedkontor på Youngstorget (Oslo) (1998-2001). Thorshaug ble valgt som nestleder i AUF i perioden 2002-2004, da han blant annet ledet AUFs mannsrolleutvalg. 

Fra 2004 jobbet han som politisk rådgiver for Arbeiderpartiets stortingsgruppe, i Stortingets justiskomite. I februar 2007 ble han ansatt som politisk rådgiver for justisminister Knut Storberget i Justis- og politidepartementet. 

6. januar 2011 ble Eirik Øwre Thorshaug konstituert som statssekretær i perioden statsråden hadde pappa-permisjon og Trond Giske var fungerende justisminister. Etter 22. juli 2011 ble Thorshaug departementskonstiutuert som statssekretær ut året med ansvar for departementets politiske oppfølging av angrepene mot regjeringskvartalet og Utøya. Thorshaug ble utnevnt til statssekretær i Justis- og beredskapsdepartementet fra 16. desember 2011 til 7. september 2012.

Thorshaug var statssekretær i Forsvarsdepartementet (Norge) fra 21. september 2012 til regjeringsskiftet etter Stortingsvalget i 2013.

Senere arbeid
-------------

Han jobber fra 2015 i Telenorkonsernet, der han er direktør (Vice President) for myndighetskontakt.

Familie
-------

Thorshaug er gift med Mina Gerhardsen.

Referanser
----------

1. ↑  Kraugerud, Nina (21. juli 2003). «Pikenes Jens trår til igjen». *Dagbladet.no* **(norsk)**. Besøkt 14. september 2019.
2. ↑  kontor, Statsministerens (23. februar 2007). «Ny politisk rådgiver i Justisdepartementet». *Regjeringen.no* **(norsk)**. Besøkt 14. september 2019.
3. ↑  kontor, Statsministerens (23. september 2011). «Endringar blant statssekretærane». *Regjeringa.no* **(norsk nynorsk)**. Besøkt 14. september 2019.
4. ↑  Tidligere statssekretær i JD Eirik Øwre Thorshaug, Justis- og politidepartementet.
5. ↑  Forsvarsdepartementet: Anne-Grete Strøm-Erichsen ny forsvarsminister
6. ↑  Pressemelding (16. oktober 2013). «Offisielt frå statsrådet 16. oktober 2013 kl. 10.00». *regjeringen.no*. Statsministerens kontor. Besøkt 17. oktober 2013.

Eksterne lenker
---------------

* (en) Eirik Øwre Thorshaug – kategori av bilder, video eller lyd på Commons Rediger på Wikidata
* *Artikkelen har ingen egenskaper for politikerdatabaser i Wikidata*
* (no) Eirik Øwre Thorshaugs CV
* (no) Pressemelding fra JPD om konstituering som statssekretær